**Temaer og verktøy for kompetanseheving i profesjonsfellesskapet – gjennomført på samlinger i Dekomp, RSØ med Naturfagsenteret**

|  |  |  |
| --- | --- | --- |
| **Aktivitet på samling med kort forklaring** | **Verktøy til bruk i kollegiet (hvordan bruke det i kollegiet)** | **Organisering på egen skole** |
| **Økt 1:** Kjennetegn på komplekse og verdilada problemstillinger med utgangspunkt i et bilde.Lærer- og elevaktivitet. | Bruk et bilde knytta til en sak og diskuter begrunnelser for og imot saken. Diskuter hvilke fag dette kan brukes i. Diskuter hvordan slike saker ofte også går på tvers av de tre tverrfaglige temaene.  | Eks.Felles aktivitet i kollegiet, tenk-par-del.Diskusjon om bruk til elever og planlegging på trinn.Ansvar: Kari og Anne, utviklingsaktørerNår: Fellestid på onsdag kl 13.30. |
| **Økt 2:** Elevutsagn som svarer på spørsmålet «*Hva tenker du når andre har andre meninger enn deg?»*Elevutsagnene kan være utgangspunkt for arbeid med meningsutveksling.Lærer- og elevaktivitet. | Elevutsagnene kan deles ut og sorteres i grupper av kolleger for å få til en diskusjon om elevenes tanker knytta til andres meninger. (Dette kan eventuelt også gjøres sammen med elevene på ulike trinn etterpå.) |  |
| **Økt 3:** Grunnregler for demokratiske samtaler.Elevaktivitet. | Bruk aktiviteten «Grunnregler for samtale» i kollegiet og diskuter hvordan denne eventuelt kan brukes med elevene. |  |
| **Økt 4:** Et verktøy for å analysere komplekse og verdilada problemstillinger, tabell og skoleeksempel.Læreraktivitet. | Bruk verktøyet til å diskutere og analysere *et eksempel* på en kompleks og verdilada problemstilling med lærere på tvers av fag. |  |
| **Økt 5:** *Gavekalender*. Rollespill, sortering av begrunnelser og øve på åpenhet og grunnregler for samtale.Elevaktivitet. | Bruk gavekalenderen eller et annet rollespill for å øve på å sortere begrunnelser i fakta og følelser, for og imot og rangere disse. Øvelsen her kan være å øve på åpenhet for å akseptere mange ulike begrunnelser. |  |
| **Økt 6:** Arbeid på tvers av fag med en felles problemstillingLæreraktivitet. | Diskuter: Hvordan samarbeider du med andre lærere om undervisningen på tvers av fag? Hvordan kan dette bidra til at elevene oppnår forståelse og ser sammenhenger innenfor problemstillingen som undervises? |  |
| **Økt 7:** Elevutbytte og handlingskompetanseLæreraktivitet. | Bruk modellen for handlingskompetanse, diskuter og fyll inn læringsmål knytta til den planlagte undervisningen på tvers av fag. |  |
| **Økt 8:** Vurdering og å sette tydelige mål (kunnskaper, ferdigheter, holdninger og handlinger)Læreraktivitet. | Med utgangspunkt i tydelige læringsmål, diskuter hvordan elevene skal lære dette. Hvordan ser det ut når elevene er på vei eller har nådd målet (bevis)? Hvilke aktiviteter skal elevene utføre for å synliggjøre sin forståelse? |  |
| **Økt 9:** Legge til rette for helhetlig og pluralistisk undervisning.Læreraktivitet.  | Diskuter didaktikken knytta til komplekse og verdilada spørsmål. Ta utgangspunkt i undervisningens hva, hvordan og hvorfor og de ulike tradisjonene knytta til bærekraftundervisning (fakta, normativt, pluralistisk). |  |
| **Økt 10:** Hva er gyldige begrunnelser?Lærer- og elevaktivitet. | Del ut og sorter begrunnelser knytta til en problemstilling (eks ulv). Diskuter og ranger begrunnelsene. Diskuter dette opp mot modellen over gyldige begrunnelser s. 36 i Naturfag 2/22 |  |
| **Økt 11:** Inngang på komplekse og verdilada spørsmål via aktørperspektivet.Lærer – og elevaktivitet. | Bruk et bilde om en kompleks og verdilada problemstilling og diskuter (tenk-par-del) hvem som kan være aktørene i denne saken og hvilke oppfatninger de kan ha. Bruk tabellen til å skrive inn. |  |
| **Økt 12:** Elevmedvirkning | Kommer! |  |

**Praksiseksempel fra Lakkegata skole**

De to lærerne som deltok i nettverket til Den naturlige skolesekken (DNS) ledet øktene ved egen skole og tok utgangspunkt i ulike aktiviteter og verktøy som de hadde prøvd ut selv på samlingene (se tabell over).

Det var viktig at hver enkelt lærer skulle få mulighet til å reflektere, diskutere og delta i en prosess, ikke bare få servert et ferdig foredrag og en oppskrift. Lærerne som ledet samlingene valgte derfor tenk-par-del metoden.

Etter hvert som hele kollegiet utviklet seg sammen kom det frem andre innfallsvinkler som kunne knyttes til flere fag. Det har foregått to parallelle prosesser på skolen disse årene: Utvikling av selve skolehagen og det praktiske arbeidet der, samt kollegainvolvering rundt undervisning på tvers av fag innen bærekraftig utvikling og demokrati og medborgerskap. Disse to prosessene har påvirket hverandre gjensidig. Årshjulet var utgangspunkt og en rettesnor for hvilke aktiviteter som skulle gjennomføres når i hagen, men ved hjelp av blant annet planleggingsverktøyet (plakaten) fra DNS ble det mulig å legge til rette for en mer helhetlig undervisning. Med fokus på kritisk tenking og dialog og meningsbrytning ble det for eksempel mer relevant både for norsk og KRLE.